13. januar-medaljen

13. januar-medaljen (litauisk: Sausio 13-osios atminimo medalis) er en litauisk utmerkelse innstiftet til minne om begivenhetene som fant sted i Vilnius 13. januar 1991 da sovjetiske militærstyrker gikk til angrep på sivile som demonstrerte for Litauens frihet og selvstendighet. Medaljen tildeles borgere av Litauen eller andre land for innsats knyttet til forsvaret av Litauens frihet og selvstendighet i perioden januar til september 1991.«Medal of January 13» , Administration of the Office of the President. 

Utforming
Medaljen er i sølv og har en diameter på 36 mm.«Commemorative Medal of 13 January» , Litauens presidentembete. Den viser en engel som holder et menneske som holder et skjold med Gediminas-merket. Forsiden bærer også innskriften «Sausio 13» (norsk: «13. januar») og «1991», «13. januar 1991» på litauisk. Medaljen har gult bånd med grønne og røde striper. Dette er fargene i Litauens flagg. I tillegg har båndet svarte striper.

Tildeling
13. januar-medaljen var per 19. november 2020 tildelt  personer.«Apdovanotų asmenų duomenų bazė», database over tildelinger, Litauens presidentembete. Søkt 19. november 2020. 

Fire nordmenn er tildelt 13. januar-medaljen: Leon Bodd, Hans-Wilhelm Steinfeld og Thorvald Stoltenberg ble tildelt medaljen i 1992, mens Ingvald Godal fikk den i 1996.

Referanser

Eksterne lenker
 Medal of January 13 , Administration of the Office of the President.

Kategori:Litauen
Kategori:Utmerkelser
Kategori:Utmerkelser etablert i 1991